OpenLLM-France/wikimedia huggingface dataset:
# Nu ajagut (Plenitud, Primavera)

El Nu ajagut (Plenitud, Primavera) és una escultura feta per Frederic Marès que es conserva al Museu Frederic Marès de Barcelona.
La presència de la dona és una constant en la producció de Frederic Marès, des de les obres religioses fins a les figures i els busts d'idealització noucentista, però és en aquest nu ajagut on l'escultor s'aproxima a les representacions més sensuals de la figura femenina.
Els precedents d'aquesta escultura es troben en obres de dones nues i dempeus com les que apareixen a Ritme, Plenitud (1920), o Nu -representada a l'Exposició Nacional de Belles Arts del 1926-, i en alguns relleus dels anys trenta.
La dona nua que presenta Marès jau en un camp de blat, però Marès rebutja tractar la natura com un mer suport i potencia la idea de globalitat entre els elements, no sols amb el tractament del blat com a llit de la figura, sinó també amb l'entrellaçat de les mans amb les espigues. La representació del blat madur, la torsió del cos i la posició dels braços mig amagant el rostre emfasitzen la voluptuositat de la figura, sentiment que es posa en evidència amb els subtítols de Plenitud o Primavera amb què es coneix l'obra.
Marès va presentar aquesta escultura en bronze a l'Exposició Nacional de Belles Arts de Madrid del 1936 i, després de la Guerra Civil, a la del 1941, i en aquesta ocasió fou premiada amb una segona medalla. Posteriorment participà en altres certàmens, la qual cosa demostra que el gust estètic dels cercles oficials havia experimentat pocs canvis.
L'any 1982 Marès donà aquesta escultura a l'Ajuntament de Barcelona perquè la instal·lessin al vestíbul de la Casa de la Ciutat, i en realitzà una fosa nova, que és l'exemplar conservat al Museu.

## Referències

* 1 2 «Nu ajagut (Plenitud, Primavera)». Web. Museu Marès. [Consulta: 7 agost 2013].

## Bibliografia

* DDAA. Guia del Museu Frederic Marès. 1a ed.. Barcelona: Institut de Cultura. ISBN 9788498503357 [Consulta: 7 agost 2013].
# Noms dels grecs

Avui en dia, els grecs s'autoanomenen «hel·lens» (grec: Έλληνες / llatí: Hellênes). Tanmateix, han tingut molts noms al llarg de la història. Els soldats que caigueren a les Termòpiles eren hel·lens, però en l'Imperi Romà de l'època de Crist el terme «hel·lens» havia canviat de significat i es referia a les persones no jueves, és a dir, els politeistes.
A l'antiguitat tardana, els grecs es consideraven romei, és a dir, romans, mentre que «hel·lens» continuava referint-se als politeistes, en aquest cas, els pagans no cristians. A l'edat mitjana, els occidentals anomenaven «grecs» tots els cristians no catòlics, mentre que els àrabs, perses i turcs s'hi referien com a Rûm ('romans'). El terme Yunan, en canvi, es reservava per als hel·lenòfons, mentre que els cristians catòlics de llengua llatina eren coneguts com a Franghi ('francs'). A Geòrgia es fa servir el nom ბერძენი (berdzeni), que deriva de la paraula ბერძ ('savi') i té les seves arrels en la filosofia grega.
Cada període històric s'associava amb un nom diferent, que podia ser completament nou, recuperat del passat, basat en la tradició o manllevat d'una llengua estrangera. Cadascun d'aquests noms fou important en el seu temps i tots es poden utilitzar de manera intercanviable.

## Noms de Grècia

En la majoria de llengües europees i les altres llengües que han manllevat algun dels termes següents, el nom de Grècia conté l'arrel -gr. L'arrel d'aquestes paraules és el mot llatí Graecus, que els romans utilitzaven per referir-se als grecs.
| Anglès: Greece | Islandès: Grikkland | Còrnic: Pow Grek |
| Francès: Grèce | Finès: Kreikka | Gal·lès: Groeg |
| Italià: Grecia | Albanès: Greqia | |
| Alemany: Griechenland | Romanès: Grecia | Irlandès: An Ghréig |
| Castellà: Grecia | Català: Grècia | Rus: Греция (Grétsia) |
| Portuguès: Grécia | Hongarès: Görögország | Serbi: Грчка (Grtxka) |
| Neerlandès: Griekenland | Eslovac: Grécko | Txec: Řecko |
| Polonès: Grecja | Eslovè: Grčija | Búlgar: Гърция (Gàrtsia) |
| Danès: Grækenland | Letó: Grieķija | Japonès: ギリシャ (Girisha) |
| Suec: Grekland | Lituà: Graikija | Ucraïnès: Греція (Grètsia) |
| Frisó occidental: Grikelân | Afrikaans: Griekeland | Estonià: Kreeka |
| Maltès: Greċja | Feroès: Grikkaland | Lapó: Greika |
# Olean (Missouri)

Olean és una població dels Estats Units a l'estat de Missouri. Segons el cens del 2000 tenia 157 habitants.

## Demografia

Segons el cens del 2000, Olean tenia 157 habitants, 62 habitatges, i 40 famílies. La densitat de població era de 356,6 habitants per km².
Dels 62 habitatges en un 41,9% hi vivien nens de menys de 18 anys, en un 38,7% hi vivien parelles casades, en un 22,6% dones solteres, i en un 33,9% no eren unitats familiars. En el 29% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,1.
Per edats la població es repartia de la següent manera: un 36,9% tenia menys de 18 anys, un 8,3% entre 18 i 24, un 30,6% entre 25 i 44, un 12,7% de 45 a 60 i un 11,5% 65 anys o més.
L'edat mediana era de 30 anys. Per cada 100 dones de 18 o més anys hi havia 80 homes.
La renda mediana per habitatge era de 18.333 $ i la renda mediana per família de 21.667 $. Els homes tenien una renda mediana de 24.167 $ mentre que les dones 22.000 $. La renda per capita de la població era de 10.296 $. Entorn del 17,4% de les famílies i el 24% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Olean». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Olean». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Olea laurifolia

Olea laurifolia (OLEA laurifolia Lam. [família OLEACEAE], Ill. i. 29;—DC. Prodr. viii. 287) és una espècie d'arbre dins del gènere de l'olivera. És nadiua de la província KwaZulu-Natal, a Sud-àfrica.
El Llibre Guinness dels rècords el presenta com l'arbre amb la fusta més dura del món, amb un pes específic d'1,49. El tronc té una bona resistència a l'abrasió i és molt fort. És una fusta excel·lent per a ebenisteria.

## Sinònims

* Olea undulata
* Olea capensis

## Referències

* https://plants.jstor.org/compilation/olea.laurifolia.
# Olton

Olton és una població dels Estats Units a l'estat de Texas. Segons el cens del 2000 tenia 2.288 habitants.

## Demografia

Segons el cens del 2000, Olton tenia 2.288 habitants, 742 habitatges, i 571 famílies. La densitat de població era de 649,6 habitants/km².
Dels 742 habitatges en un 42,3% hi vivien nens de menys de 18 anys, en un 59,6% hi vivien parelles casades, en un 11,7% dones solteres, i en un 23% no eren unitats familiars. En el 20,9% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,47.
Per edats la població es repartia de la següent manera: un 33,9% tenia menys de 18 anys, un 7,6% entre 18 i 24, un 23,3% entre 25 i 44, un 18,7% de 45 a 60 i un 16,6% 65 anys o més.
L'edat mediana era de 32 anys. Per cada 100 dones de 18 o més anys hi havia 84,2 homes.
La renda mediana per habitatge era de 24.010 $ i la renda mediana per família de 25.926 $. Els homes tenien una renda mediana de 22.358 $ mentre que les dones 18.833 $. La renda per capita de la població era de 10.189 $. Aproximadament el 21,4% de les famílies i el 24,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Olton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Olton». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Número de la Comunitat Europea

Un número de la Comunitat Europea (número CE) és un identificador únic de set dígits que s'assigna a les substàncies per a fins de regulació en la Unió Europea per la Comissió Europea. L'anomenat Inventari CE comprèn tres inventaris individuals: EINECS, ELINCS i la les llista NLP.

## Estructura

El número CE pot ser escrit en una forma general com: NNN-NNN-R, en la qual R és un dígit de control i N representen enters. El dígit de control es calcula utilitzant el mètode ISBN. D'acord amb aquest mètode, el dígit de control R és la següent suma mòdul 11:
    $R=(N_{1}+2N_{2}+3N_{3}+4N_{4}+5N_{5}+6N_{6})\mod 11$
Si la resta R és igual a 10, aquesta combinació de dígits no s'utilitza per a un número CE. Per il·lustrar, el número CE de la dexametasona és 200-003-9. N$_1$ és 2, de N₂ fins N₅ són 0, i N₆ és 3.
    ${\frac {2+2\!\times \!0+3\!\times \!0+4\!\times \!0+5\!\times \!0+6\!\times \!3}{11}}={\frac {20}{11}}=1+{\frac {9}{11}}$
La resta és 9, que és el dígit de control.

## Referències

* ↑ «Guidance for identification and naming of substances under REACH and CLP» (pdf) p. 118. European Chemicals Agency, 01-11-2011. Arxivat de l'original el 2020-03-28. [Consulta: 18 desembre 2011].
* ↑ «Commission Directive 2001/59/EC of 6 August 2001 adapting to technical progress for the 28th time Council Directive 67/548/EEC on the approximation of the laws, regulations and administrative provisions relating to the classification, packaging and labelling of dangerous substances» (pdf). Official Journal of the European Communities. European Commission, L 225, 21-08-2001, pàg. 4 [Consulta: 18 desembre 2011].
# Número de Courant-Friedrichs-Levy

El nombre de Courant (C) és el quocient entre l'interval de temps i el temps de residència en un volum finit. S'aplica en la solució d'equacions diferencials en derivades parcials.
    $C={\frac {\Delta \,t}{\cfrac {\Delta \,x}{u}}}={\frac {u\;\Delta \,t}{\Delta \,x}}$
On:
* C és el nombre de Courant.
* Δt és l'interval de temps.
* Δx és l'interval d'espai.
* o és la velocitat.
El nombre de Courant marca el límit superior de l'interval de temps intern utilitzat per certs algorismes.

## Introducció

En matemàtiques, la condició de Courant-Friedrichs-Lewy (condició CFL) és una condició de convergència d'equacions diferencials en derivades parcials solucionades mitjançant certs algoritmes (no confondre amb estabilitat numèrica). Com a conseqüència d'aquesta condició, el pas de temps ha de ser inferior a un cert valor sinó la simulació produirà resultats incorrectes. Aquesta condició es diu així en honor de Richard Courant, Kurt Friedrichs i Hans Lewy que la van descriure a un article al 1928.
Per exemple, si una ona està creuant una malla discreta, llavors l'interval de temps ha de ser inferior al temps necessari perquè l'ona travessi els punts de la malla adjacents. Com a corol·lari, quan la separació entre els punts de la malla es redueix, el límit superior per a l'interval de temps és inferior.
La condició CFL es representa comunament per a esquemes de advección purs (és a dir ignorant els termes de difusió i reacció) com:
    ${\frac {u\cdot \Delta \,t}{\Delta \,x}}<C$
En un cas bidimensional l'equació anterior es transforma en:
    ${\frac {u_{x}\cdot \Delta \,t}{\Delta \,x}}+{\frac {u_{y}\cdot \Delta \,t}{\Delta \,y}}<C$
La condició CFL pot ser molt limitant per a l'interval de temps Δt, fins al punt que per a certes equacions diferencials en derivades parcials de quart ordre és:
    ${\frac {\Delta t}{\Delta x^{4}}}<C$
pel que s'utilitzen mètodes implícits per evitar-la.
# Núria Olivé i Vancells

Núria Olivé i Vancells (Barcelona, 20 d'agost de 1968) és una exjugadora d'hoquei sobre herba catalana.
Es formà a l'Atlètic Terrassa Hockey Club, amb el qual debutà a la Divisió d'Honor espanyola la temporada 1987-88 i guanyà un Campionat de Catalunya. Posteriorment jugà al Línia 22 Hoquei Club i al Junior Futbol Club. Internacional amb la selecció espanyola d'hoquei sobre herba entre 1987 i 1992, participà amb 23 anys als Jocs Olímpics de Barcelona 1992, on aconseguí la medalla d'or.

## Palmarès
### Clubs

* 1 Campionat de Catalunya d'hoquei sobre herba femení: 1987-88

### Selecció espanyola

* 1 medalla d'or als Jocs Olímpics de Barcelona 1992

## Referències

* ↑ «Núria Olivé Vancells | enciclopèdia.cat». [Consulta: 29 juny 2020].
* ↑ «"Cinco años antes éramos amateurs"». As, 07-08-2002. [Consulta: 28 abril 2022].
# Núria López

«Núria López» té aquests significats:
* Núria López Alonso: química catalana.
* Núria López i Fàbrega: cantant i actriu catalana.
# Ol' Dirty Bastard

Ol' Dirty Bastard (o també ODB), nom artístic de Russell Tyrone Jones (Brooklyn, Nova York, 15 de novembre de 1968 − Nova York, 13 de novembre del 2004), va ser un raper i productor musical estatunidenc membre de la banda Wu-Tang Clan.
El seu estil dur, el seu comportament salvatge i el seu llenguatge el van convertir en un dels membres de Wu-Tang més destacats, ja que cridava l'atenció tant als mitjans de comunicació com a la policia. A part de la banda Wu-Tang Clan també tingué èxit en solitari i col·laborant amb altres artistes com Mariah Carey, Busta Rhymes, Snoop Dogg o Kanye West. La seva carrera en solitari va començar el 1995 amb l'àlbum Return to the 36 Chambers: The Dirty Version, i el seguiren Nigga Please (1999) i A Son Unique, que finalment no fou publicat degut a la seva mort prematura.
Estigué nominat als premis Grammy de millor àlbum de rap per Return to the 36 Chambers: The Dirty Version (1996) i millor actuació de duet o grup per «Ghetto Supastar» (1999).
La seva mort es va produir el dissabte 13 de novembre de 2004 quan es trobava enregistrant als estudis de RZA. La causa de la mort fou una sobredosi de droga, ja que en l'autòpsia van trobar restes de cocaïna i uns calmants tramadol que tenia per prescripció mèdica. El seu funeral es realitzà al Brooklyn's Christian Cultural Center de Nova York.

## Discografia

* Return to the 36 Chambers: The Dirty Version (1995)
* Nigga Please (1999)
* The Dirty Story, The Best Of ODB (2001)
* Trials & Tribulations of Russell Jones (2002)
* Osirus (2005)
* Message to the Other Side, Osirus Part 1 (2009)
* A Son Unique

## Referències

* ↑ Huey, Steve «Ol' Dirty Bastard Biography». [Consulta: 2 agost 2011].
* ↑ «Official Site of the Wu-Tang Clan». Wu-Tang Corp.. Arxivat de l'original el de gener 2, 2010. [Consulta: 16 juliol 2010].
* ↑ «Ol' Dirty Bastard | Music Videos, News, Photos, Tour Dates, Ringtones, and Lyrics». MTV. Arxivat de l'original el 2012-02-08. [Consulta: 16 juliol 2010].
* ↑ Kathy Gilsinan. «Wu-Tang Forever: Ol' Dirty Bastard's Role in American Welfare Reform», 13-11-2014. [Consulta: 22 maig 2015].
* ↑ «Ol' Dirty Bastard – Bio, CDs and Vinyl at Discogs». Discogs.com, 06-07-1970. [Consulta: 19 agost 2010].
* ↑ «Grammy Gold – The Bastard Interrupts the Show». , 02-02-2009 [Consulta: 4 abril 2013]. Arxivat August 26, 2013$^{[Datemismatch]}$, a Wayback Machine. «Còpia arxivada». Arxivat de l'original el d’agost 26, 2013. [Consulta: d’abril 6, 2017].
* ↑ Foster Kamer. «Ol' Dirty Bastard Explains Who Wu-Tang is For – The 40 Biggest Hip-Hop Moments in Pop Culture History», 26-03-2013. [Consulta: 17 maig 2015].
* ↑ Zahlaway, Jon «Autopsy shows Ol' Dirty Bastard died of accidental drug overdose». LiveDaily, 15-12-2004 [Consulta: 2 febrer 2012]. Arxivat de gener 6, 2010, a Wayback Machine. «Còpia arxivada». Arxivat de l'original el de gener 6, 2010. [Consulta: d’abril 6, 2017].

## Enllaços externs

* Obituari a The Economist (anglès)
# North Strand

North Strand (gaèlic irlandès: An Trá Thuaidh) és una àrea del centre de la ciutat al Northside (Dublín), Irlanda. L'àrea està delimitada aproximadament per East Wall a l'est, Ballybough al nord-oest, i Fairview al nord. El seu codi postal és Dublín 3.
La carretera principal que travessa la zona és la Nord Strand Road, que serveix com una ruta arterial principal per al trànsit des de i cap al centre de la ciutat i Malahide, Howth i l'autopista M50.
Potser l'esdeveniment més conegut associat a North Strand foren "els bombardeigs de North Strand." Al maig de 1941, durant l'Emergència, els avions alemanys de la Luftwaffe, que s'havien desviat del seu curs, es van trobar al Dublín neutral. Van llançar les seves bombes i causaren molta devastació a la zona. Un parc commemoratiu a les víctimes de l'atac és a prop de Five Lamps.

## Enllaços externs

* North Strand a Googlemaps
* Fotografies de les seqüeles del bolbardeig of the bombings Arxivat 2005-09-07 a Wayback Machine.
# North Tunica

North Tunica és una concentració de població designada pel cens dels Estats Units a l'estat de Mississipi. Segons el cens del 2000 tenia 1.450 habitants.

## Demografia

Segons el cens del 2000, North Tunica tenia 1.450 habitants, 425 habitatges, i 333 famílies. La densitat de població era de 777,6 habitants per km².
Dels 425 habitatges en un 40,5% hi vivien nens de menys de 18 anys, en un 26,4% hi vivien parelles casades, en un 46,6% dones solteres, i en un 21,6% no eren unitats familiars. En el 19,5% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,29 i el nombre mitjà de persones que vivien en cada família era de 3,76.
Per edats la població es repartia de la següent manera: un 36,4% tenia menys de 18 anys, un 13,6% entre 18 i 24, un 25,2% entre 25 i 44, un 15,8% de 45 a 60 i un 9% 65 anys o més.
L'edat mediana era de 25 anys. Per cada 100 dones de 18 o més anys hi havia 75,3 homes.
La renda mediana per habitatge era de 14.891 $ i la renda mediana per família de 16.466 $. Els homes tenien una renda mediana de 16.250 $ mentre que les dones 16.985 $. La renda per capita de la població era de 6.972 $. Entorn del 45,5% de les famílies i el 50,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Tunica». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- North Tunica». American Fact Finder. Oficina del Cens dels Estats Units, 12-01-2010.
# North Tonawanda

North Tonawanda és una població dels Estats Units a l'estat de Nova York. Segons el cens del 2000 tenia 33.262 habitants.

## Demografia

Segons el cens del 2000, North Tonawanda tenia 33.262 habitants, 13.671 habitatges, i 8.981 famílies. La densitat de població era de 1.271,5 habitants per km².
Dels 13.671 habitatges en un 30,2% hi vivien nens de menys de 18 anys, en un 50,8% hi vivien parelles casades, en un 11,1% dones solteres, i en un 34,3% no eren unitats familiars. En el 29,5% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,03.
Per edats la població es repartia de la següent manera: un 23,7% tenia menys de 18 anys, un 8,6% entre 18 i 24, un 28,9% entre 25 i 44, un 23,1% de 45 a 60 i un 15,6% 65 anys o més.
L'edat mediana era de 38 anys. Per cada 100 dones de 18 o més anys hi havia 90,6 homes.
La renda mediana per habitatge era de 39.154 $ i la renda mediana per família de 50.219 $. Els homes tenien una renda mediana de 36.551 $ mentre que les dones 25.129 $. La renda per capita de la població era de 19.264 $. Entorn del 5,4% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Tonawanda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- North Tonawanda». American Fact Finder. Oficina del Cens dels Estats Units, 12-01-2010.
# Ondřej Čelůstka

Ondřej Čelůstka (Zlín, Txecoslovàquia, 18 de juny de 1989) és un futbolista txec que juga de defensa i que milita en l'A. C. Sparta Praga.
Ha estat internacional amb la selecció de futbol de la República Txeca, amb la qual ha marcat tres gols en els 33 partits que ha jugat. També ho ha estat en les categories sots-19, sots-20 i sots-21.

## Clubs

| Club | País | Any |
| F. C. Tescoma Zlín | Txèquia | 2007-2009 |
| S. K. Slavia Praga | Txèquia | 2009-2011 |
| O. S. Palerm (cedit) | Itàlia | 2010 |
| Trabzonspor | Turquia | 2011-2014 |
| Sunderland A. F. C. (cedit) | Anglaterra | 2013-2014 |
| 1. F. C. Núremberg | Alemanya | 2014-2015 |
| Antalyaspor | Turquia | 2015-2020 |
| A. C. Sparta Praga | Txèquia | 2020- |

## Referències

* ↑ El Sunderland firma a Ondrej Celustka cedido por el Trabzonspor (en inglés)
* ↑ «Ondřej Čelůstka posilou Sparty» (en checo). A. C. Sparta Praga, 31-07-2020. [Consulta: 3 agost 2020].

## Enllaços externs

* Fitxa del Lloc web de l'Associació Txeca de Futbol
# Novokladóvoie

Novokladóvoie - Новокладовое (rus) - és un poble de l'óblast de Bélgorod, a Rússia. El 2010 tenia 452 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Novokresxenka

Novokresxenka (en rus: Новокрещенка) és un poble del krai de Primórie, a l'Extrem Orient de Rússia, que en el cens del 2010 tenia 304 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# OnlyOffice

OnlyOffice (abans anomenat TeamLab), és un paquet ofimàtic de codi obert multiplataforma sota llicència GNU AGPLv3; desenvolupat per Ascensio System SIA, una companyia amb seu a Riga, Letònia. La versió d'escriptori i per a dispositius mòbils és gratuïta. Aquesta disposa d'un processador de text, un full de càlcul i un editor de presentacions. Per altra banda, genera ingressos mitjançant el programari com a servei: editors de documents en línia, plataforma per a la gestió de documents, comunicació corporativa, correu i eines de gestió de projectes. L'accés al sistema es realitza a través del portal privat en línia o amb l'allotjament en un servidor propi.
Està disponible en català, tot i que no hi ha pàgina web en català.

## Història

El 18 de gener de 2022 fou llançada la versió 7.0. Es milloraven sobretot les funcionalitats en línia: les característiques d'edició, de col·laboració i usabilitat. Destacà en aquest sentit el nou sistema per a realitzar formularis.

## Referències

* ↑ Naranjo, David. «Onlyoffice una suite de ofimática de código abierto multiplataforma» (en castellà), 26-02-2018. [Consulta: 19 desembre 2020].
* ↑ «OnlyOffice, un competidor de código abierto de Office, G Suite y LibreOffice - Mundo Informático» (en espanyol europeu). [Consulta: 19 desembre 2020].
* ↑ «Languages available for ONLYOFFICE Docs interface» (en anglès), pàgina oficial de OnlyOffice. [Consulta: 4-02-2022].
* ↑ «ONLYOFFICE 7.0, nueva versión de la suite ofimática abierta». MuyLinux, 18-01-2022. [Consulta: 18 gener 2022].

## Vegeu també

* LibreOffice
* OpenOffice

## Enllaços externs

* Lloc web oficial d'OnlyOffice en anglès
* Lloc web oficial d'OnlyOffice en castellà (també hi ha versions del web en francès, italià i altres idiomes)